YUVRAJ
యువరాజ్‌ సింగ్‌పై వేటు పడనుందా?
న్యూఢిల్లీ: భారత సీనియర్‌ ఆల్‌రౌండర్‌ యువరాజ్‌ సింగ్‌పై వేటు పడనుందా? శ్రీలంకతో ఆగస్టు 20 నుంచి జరగనున్న ఐదు వన్డేలు, ఏకైన టీ20 సిరీస్‌ కోసం సెలెక్టర్లు అతి త్వరలో జట్టుని ప్రకటిం చేందుకు సిద్ధమవుతున్నారు. ఇప్పటికే సీనియర్‌ స్పిన్నర్లు జడేజా, అశ్విన్‌కి విశ్రాంతినివ్వాలనే ఆలో చనలో ఉన్న సెలెక్టర్లు, వారి స్థానంలో కుల్దీప్‌, అక్షర్‌ పటేల్‌కి అవకాశం ఇవ్వాలని భావిస్తున్నట్లు తెలు స్తోంది. రెండేళ్లుగా వన్డేలకి దూరంగా ఉంటున్న సురేశ్‌ రైనా, ఇటీవల బెంగుళూరులో ధోనితో ఫిట్‌నెస్‌ కూడా నిరూపించుకోవడంతో అతనికి మరో ఛాన్స్‌ ఇవ్వాలని యోచిస్తు న్నారు. దక్షిణాఫ్రికాతో ఇటీవల ముగిసిన సిరీస్‌లో భారత్‌-ఏ జట్టులో బ్యాట్‌తో సత్తాచాటిన మనీశ్‌ పాండే పునరాగమనం దాదాపు ఖా యమవగా, కెఎల్‌ రాహుల్‌ కూడా టెస్టుల్లో ఫామ్‌ అందుకుని రేసులో నిలిచాడు. ఓపెనర్లుగా రోహిత్‌ శర్మ, శిఖర్‌ ధావన్‌ గత ఛాంపియన్స్‌ ట్రోఫీలో మెరుగ్గా రాణించిన విషయం తెలిసిందే. దీంతో సెలెక్టర్లు ఎవరికి విశ్రాంతి నివ్వాలో సంవయంలో పడినట్లున్నారు. కెప్టెన్‌ కోహ్లీ తనకి రెస్ట్‌ అవసరం లేదని చెప్పి నందున, ఇక నాలుగో స్థానంలో రైనాకి అవకాశమిస్తే…యువరాజ్‌పై వేటు లాంఛనమే. గత ఏడు వన్డేల్లో యువరాజ్‌ సింగ్‌ చేసింది 162 పరుగులే. దీంతో అతనిపై వేటు ఖాయమనే వార్తలు బలంగా వినిపిస్తున్నాయి. ====